Siden smalmarihand er dårlig kjent, er utbredelsen også uklar. Den synes i første rekke å vokse på Østlandet og Sørlandet. Det har vist seg at den nære slektningen lappmarihand har en større sørlig utbredelse enn tidligere antatt, og enkelte lavlandsforekomster på Østlandet har vist seg å være denne underarten. Smalmarihand er ganske sjelden, og er derfor på Norsk rødliste for arter (2021) med statusen sårbar (VU).